Հարցին՝ այս անգամ ինչպե՞ս է շահեկան գնալ ընտրությունների՝ դաշինքո՞վ, թե՞ միայնակ, «Ազատ դեմոկրատների» նախագահը պատասխանեց, թե իրենք ի սկզբանե երբեք փակ չեն եղել դաշինքների, քննարկումների համար. «Մենք միշտ գտել ենք, որ դաշինքները բացառապես գաղափարական հենքի վրա պետք է լինեն, այլապես դա արհեստական է լինում, և հիմա էլ այդ պատկերացումներն ունենք, և այդ պատկերացումներով կփորձենք քաղաքական դաշտում, նաև ինչու ոչ՝ ընտրական պրոցեսներում, քննարկումներում միասնական հանդես գալ. թե՛ առանձին հանդես գալու, թե՛ միասնական հանդես գալու մենք լիիրավ պատրաստ ենք: Եվ այդտեղ խնդիրը զուտ քաղաքական դաշտի վերադասավորումից, տրամաբանությունից կբխի, այլ ոչ թե այլ խնդիրներից»,- շարունակեց Խաչատուր Քոքոբելյանը: